# Karl Suso Frank

| **Karl Suso Frank** |
| --- |
|  Karl Suso Frank (1975)
 |
| Persona informo
 |
| **Naskiĝo** | 27-an de januaro 1933 (1933-01-27) en Wiblingen
 |
| **Morto** | 4-an de januaro 2006 (2006-01-04) (72-jaraĝa) en Freiburg
 |
| **Lingvoj** | germana
 |
| **Ŝtataneco** | Germanio   |
| **Alma mater** | Universitato de Monastero   |
| Okupo
 |
| **Okupo** | historiisto de kristanismo  pastro  universitata instruisto  katolika teologo   |
|  |

**Karl Suso FRANK** (naskiĝinta la 27-an de januaro 1933 en Ulm-Wiblingen, mortinta la 4-an de januaro 2006 en Freiburg) estis romkatolika teologo, ordenano kaj eklezihistoriisto.

## Vivo

Estante filo de korbfaristoj kaj havante sep gefratojn li frekventis lernejon de la franciskanoj je Hadamar. En 1952 li eniris ĉi ordenon. Frato lia Isnard Wilhelm Frank fariĝis dominikano (kaj poste eklezihistoriisto je Majenco). La fratoj estis ordinitaj kune en 1958 fare de la kolonja helpepiskopo Joseph Ferche. Karl Suso studis unue ĉe la ordenaj altlernejoj je Sigmaringen kaj Fulda, filozofion kaj teologion. De 1959 krome eklezihistorion, historion, arĥeologion kaj arthistorion; en 1963 li doktoriĝis je la universitato de Monastero, ĉe Bernhard Kötting. Monastere li iĝis membro de la studenta korporacio *Hansea-Halle* ene de KV (parto de EKV). Ĉi membrecon li flegis ĝismorte kun entuziasmo.

En 1963/64 li asistantis ĉe la universitata Istituto pri religia etnologio je Monastero; sekvis ĝis 1969 lektoreco pri Malnova eklezihistorio kaj patrologio ĉe la ordenaj altlernejoj de Fulda kaj Monastero. De 1965 ĝis 1967 li estis stipendiulo de DFG (*Deutsche Forschungsgemeinschaft* - germana federacia institucio por scienca esplorad-apogado) kio permesis restadojn en Liono, Romo kaj Göttingen. Post habilitiĝo en Monasterio li tuj en 1968 nomumiĝis orda profesoro pri Malnova eklezihistorio kaj patrologio fare de la universitato de Majenco. De 1974 ĝis pensiiĝo en 2000 li profesoris samfakare ĉe la Frajburga universitato, kie li trifoje dekanis por la teologoj (nome en la akademiaj jaroj 1976/77, 1985/86 kaj 1994/95).

## Graveco kaj honoroj

Renomo lia ankaŭ baziĝis pri brila kaj rava prelegado. Verkare elstaras liaj bazaj manlibroj kaj fakeseoj permesantaj superridardon pri historio, la eŭropan monaĥaron, arthistorio. Multo de li estis tradukita en aliajn idomojn. Li verkis 625 artikolojn nur por la enciklopedio *Lexikon für Theologie und Kirche*. Pluraj akademioj kaj aliaj sciencaj societoj akceptis lin. Inter 1983 kaj 1997 li estris la *Eklezihistorian societon de la Frajburga episkoplando*. Ĉi-kuntekste menciindas liaj publikigoj eklezihistoriaj pri la Supra Rejnlando kaj la Frajburga diocezo.

Li ricevis *Werner-Heisenberg-Medaille* (fare de Humboldt-fondaĵo) kaj *Konradsplakette* (fare de la Frajburga ĉefepiskopo). Anis li ankaŭ ĉe la Bavaruja Benediktana Akademio.

## Skribaĵoj (elekto)

* *Angelikos bios. Begriffsanalytische und begriffsgeschichtliche Untersuchung zum 'Engelgleichen Leben' im frühen Mönchtum* (=Beiträge zur Geschichte des alten Mönchtums und des Benediktinertums, 26). Aschendorff, Münster 1964 (= Dissertation Universität Münster)
* (eld.): *Askese und Mönchtum in der alten Kirche* (= Wege der Forschung, Bd. 409). Wissenschaftliche Buchgesellschaft, Darmstadt 1975, ISBN 978-3-534-06341-3
* *Grundzüge der Geschichte des christlichen Mönchtums* (=Grundzüge, 25). Wissenschaftliche Buchgesellschaft, Darmstadt 1975, ISBN 3-534-06034-2 (sesa eldono 2010)
* *Das Klarissenkloster Söflingen. Ein Beitrag zur franziskanischen Ordensgeschichte Süddeutschlands und zur Ulmer Kirchengeschichte* (=Beiträge zur Geschichte der Stadt Ulm, 20). Kohlhammer, Stuttgart 1980, ISBN 3-17-005129-6
* *Grundzüge der Geschichte der alten Kirche* (=Grundzüge, 55). Wissenschaftliche Buchgesellschaft, Darmstadt 1984, ISBN 3-534-09044-6 (tria eldono 1993)
* (malsen Elisabeth Grünbeck): *Lehrbuch der Geschichte der Alten Kirche*. Schöningh, Paderborn 1996, ISBN 3-506-72601-3 (tria eldono 2002)
* (trad.): *Die selige Synkletike wurde gefragt*. Vita der Amma Synkletike (= Weisungen der Väter, 5). Beuroner Kunstverlag, Beuron 2008, ISBN 978-3-87071-169-6

## Literaturo

* Stephan Ch. Kessler: *Akademische Würdigung für Karl Suso Frank OFM aus Anlass seiner Emeritierung.* Ĉe: *Thuringia Franciscana* 55 (2000), p. 436–442.
* Hugo Ott: *In memoriam: Professor Dr. theol. Karl Suso Frank OFM*. Ĉe: *Freiburger Diözesan-Archiv* 125, 2005, S. 367–370.
* Bernward Schmidt: *Karl Suso Frank*. Ĉe: *Biographisch-Bibliographisches Kirchenlexikon* (BBKL). Volumo 27, Bautz, Nordhausen 2007, ISBN 978-3-88309-393-2, kol. 457–462
* Peter Kranz: *Karl Suso Frank*. Ĉe: Siegfried Koß, Wolfgang Löhr (eld.): *Biographisches Lexikon des KV. 7. Teil* (= *Revocatio historiae.* Volumo 9). Akadpress, Essen 2010, ISBN 978-3-939413-12-7, p. 48–49

## Eksteraj ligiloj

* Informoj pri Karl Suso Frank en katalogo de la Germana Nacia Biblioteko (germane)
* Frajburga universitatpersonara listo
* listo de majencaj profesoroj
* ligiloj ĉe DDB